CELEX: 32011D0463
Language: lv
Date: 2011-07-25 00:00:00
Title: 2011/463/ES: Komisijas Īstenošanas lēmums ( 2011. gada 25. jūlijs ) par Bulgārijas un Rumānijas grāmatojumu noskaidrošanu attiecībā uz izdevumiem, kas finansēti saskaņā ar Īpašo pievienošanās programmu lauksaimniecības un lauku attīstībai ( Sapard ) 2008. gadā (izziņots ar dokumenta numuru C(2011) 5183)

26.7.2011   
            
            
               LV
            
            
               Eiropas Savienības Oficiālais Vēstnesis
            
            
               L 194/36
            
         KOMISIJAS ĪSTENOŠANAS LĒMUMS
   (2011. gada 25. jūlijs)
   par Bulgārijas un Rumānijas grāmatojumu noskaidrošanu attiecībā uz izdevumiem, kas finansēti saskaņā ar Īpašo pievienošanās programmu lauksaimniecības un lauku attīstībai (Sapard) 2008. gadā
   (izziņots ar dokumenta numuru C(2011) 5183)
   (Autentisks ir tikai teksts bulgāru un rumāņu valodā)
   (2011/463/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1999. gada 21. jūnija Regulu (EK) Nr. 1268/1999 par Kopienas atbalstu pirmspievienošanās pasākumiem lauksaimniecības un lauku attīstībai Centrāleiropas un Austrumeiropas kandidātvalstīs laikposmā pirms to pievienošanās (1),
   ņemot vērā Komisijas 2000. gada 7. jūnija Regulu (EK) Nr. 2222/2000, ar ko nosaka finanšu noteikumus, saskaņā ar kuriem piemērot Padomes Regulu (EK) Nr. 1268/1999 par Kopienas atbalstu pirmspievienošanās pasākumiem lauksaimniecības un lauku attīstībai Centrāleiropas un Austrumeiropas kandidātvalstīs laikposmā pirms to pievienošanās (2), un jo īpaši tās 13. pantu,
   ņemot vērā daudzgadu finansēšanas līgumu, kas 2000. gada 18. decembrī noslēgts ar Bulgāriju, un jo īpaši tā pielikuma A iedaļas 11. pantu,
   ņemot vērā daudzgadu finansēšanas līgumu, kas 2001. gada 2. februārī noslēgts ar Rumāniju, un jo īpaši tā pielikuma A iedaļas 11. pantu,
   ņemot vērā Komisijas 2007. gada 8. marta Regulu (EK) Nr. 248/2007 par pasākumiem saistībā ar daudzgadu finansēšanas līgumiem un gada finansēšanas līgumiem, kas noslēgti saskaņā ar Sapard programmu, un pāreju no Sapard uz lauku attīstības programmām (3) saistībā ar daudzgadu finansēšanas līgumiem, kā norādīts minētās regulas II pielikuma 1. punktā, un jo īpaši to pielikuma A iedaļas 11. pantu,
   apspriedusies ar Lauksaimniecības fondu komiteju,
   tā kā:
   
               (1)
            
            
               Komisija, rīkojoties Eiropas Savienības vārdā, noslēgusi daudzgadu finansēšanas līgumus (MAFA), kuros noteikts tehniskais, juridiskais un administratīvais satvars, lai Bulgārijā un Rumānijā īstenotu Īpašo pievienošanās programmu lauksaimniecības un lauku attīstībai (Sapard).
            
         
               (2)
            
            
               Ar daudzgadu finansēšanas līgumu pielikuma A iedaļas 11. panta noteikumiem paredzēts, ka Komisija pieņem lēmumu par grāmatojumu noskaidrošanu. Šo noteikumu turpina piemērot attiecībā uz Bulgāriju un Rumāniju saskaņā ar Regulu (EK) Nr. 248/2007.
            
         
               (3)
            
            
               Termiņi, saskaņā ar kuriem saņēmējvalstis iesniedz Komisijai vajadzīgos dokumentus, ir beigušies.
            
         
               (4)
            
            
               Ņemot vērā to, ka Bulgārija ar kavējumu iesniedza ikgadējus finanšu pārskatus, uz kuriem attiecas daudzgadu finansēšanas līguma 5. panta 2. punkts, un ka turklāt šos pārskatus nav apstiprinājis valsts kredītrīkotājs, jo valsts pasākumu kontroles mehānismos tika konstatēti būtiski trūkumi, un ka nav pabeigti papildu darbi, ko veic Bulgārijas apliecinātājiestāde, kā arī ņemot vērā to, ka Rumānija ir pārkāpusi ikgadējiem finanšu pārskatiem noteikto iesniegšanas termiņu un vēl nav iesniegusi prasīto papildu informāciju, Komisija ar 2009. gada 30. septembra Lēmumu C(2009) 7496 nolēma nenoskaidrot Bulgārijas un Rumānijas teritorijā izvietoto Sapard aģentūru grāmatojumus attiecībā uz 2008. gadā veiktajiem izdevumiem.
            
         
               (5)
            
            
               Starplaikā Bulgārija un Rumānija iesniedza prasīto informāciju, kas Komisijai dod lielāku pārliecību. Pamatojoties uz veiktajām papildu pārbaudēm, Komisija var spriest par Bulgārijas un Rumānijas kompetento Sapard iestāžu iesniegto grāmatojumu pilnīgumu, precizitāti un ticamību.
            
         
               (6)
            
            
               Šis lēmums ir pieņemts, pamatojoties uz uzskaites informāciju. Tas neierobežo iespēju Komisijai vēlākā posmā lemt par tādu izdevumu izslēgšanu no ES finansējuma, kas nav veikti atbilstīgi Regulai (EK) Nr. 2222/2000,
            
         IR PIEŅĒMUSI ŠO LĒMUMU.
   1. pants
   Ar šo ir noskaidroti Bulgārijas un Rumānijas teritorijā izvietoto Sapard aģentūru grāmatojumi, kuri attiecas uz 2008. gadā no Eiropas Savienības vispārējā budžeta finansētajiem izdevumiem.
   2. pants
   Izdevumi un finansējums, kas saņemts no ES par 2008. finanšu gadu, kā noteikts 2008. gada 31. decembrī, kā arī aktīvi, kurus uz 2008. gada 31. decembri saņēmējvalstis pārvalda ES vārdā, kas noskaidrojami saskaņā ar šo lēmumu, ir noteikti pielikumā.
   3. pants
   Šis lēmums ir adresēts Bulgārijas Republikai un Rumānijai.
   
      Briselē, 2011. gada 25. jūlijā
      
         
            Komisijas vārdā –
         
            Komisijas loceklis
         
         Dacian CIOLOŞ
      
   
   
      (1)  OV L 161, 26.6.1999., 87. lpp.
   
      (2)  OV L 253, 7.10.2000., 5. lpp.
   
      (3)  OV L 69, 9.3.2007., 5. lpp.
   
      PIELIKUMS
      
         Izdevumi un no ES saņemtais finansējums attiecībā uz 2008. finanšu gadu (visas summas euro) 2008. gada 31. decembrī
      
      
                  Saņēmējvalsts
               
               
                  Deklarācija D2
                  ES ieguldījums
                  2008. finanšu gads
               
               
                  ES ieguldījums, kas noskaidrots ar šo lēmumu
               
               
                  ES ieguldījums, kas atdalīts ar šo lēmumu
               
               
                  Kopā b + c
               
               
                  Korekcijas
               
               
                  No ES saņemtais finansējums (D1) (1)
                  
               
               
                  Starpība, kas jāatgūst vai jāmaksā
                  2008. finanšu gads (4)
                  
               
            
                   
               
               
                  a
               
               
                  b
               
               
                  c
               
               
                  d
               
               
                  e
               
               
                  f
               
               
                  g = d – e – f
               
            
                  Bulgārija
               
               
                  37 922 598,86
               
               
                  37 922 598,86
               
               
                  0,00
               
               
                  37 922 598,86
               
               
                  –41 835,28 (2)
                  
               
               
                  37 964 434,08
               
               
                  0,06
               
            
                  Rumānija
               
               
                  187 238 127,96
               
               
                  187 238 127,96
               
               
                  0,00
               
               
                  187 238 127,96
               
               
                  1 052 775,38 (3)
                  
               
               
                  186 185 352,56
               
               
                  0,02
               
            
         
      
         Aktīvi, kurus ES vārdā pārvalda saņēmējvalstis 2008. gada 31. decembrī (visas summas euro)
      
      
                  Saņēmējvalsts
               
               
                  EURO KONTA bilance, kas noskaidrota ar šo lēmumu
               
               
                  EURO KONTA bilance, kas atdalīta ar šo lēmumu
               
               
                  PARĀDI, kas noskaidroti ar šo lēmumu (5)
                  
               
               
                  PARĀDI, kas atdalīti ar šo lēmumu
               
            
                   
               
               
                  h
               
               
                   
               
               
                  i
               
               
                   
               
            
                  Bulgārija
               
               
                  6 444,77
               
               
                  0,00
               
               
                  13 010 656,38
               
               
                  0,00
               
            
                  Rumānija
               
               
                  1 435 029,16
               
               
                  0,00
               
               
                  4 532 369,26
               
               
                  0,00
               
            
         (1)  EK 2008. un 2009. gadā veiktie maksājumi par 2008. gadā deklarētajiem izdevumiem.
      
         (2)  Izdevumi, kas pēc Bulgārijas valsts kredītrīkotāja iniciatīvas atskaitīti no D2 deklarācijas par 2008. gadu un D1 38 deklarācijas par 2009. gadu; tie atbilst projektam, kuru pārbaudījis OLAF un kurā 2009. gada aprīlī tika konstatēts pārkāpums.
      
         (3)  Summu EUR 1 052 775,38 veido EK veiktās korekcijas EUR 1 049 233,75 apmērā saistībā ar Rumānijas iestāžu deklarētajiem neattiecināmajiem izdevumiem (D1 37) pēc tam, kad tika veikta šo izdevumu atkārtota pārbaude Rīcības plāna īstenošanas ietvaros, un korekcijas EUR 3 541,63 apmērā, ko Rumānijas iestādes veica, iesniedzot D1 deklarācijas par 2008. gadu (D1 34 un D1 35).
      
         (4)  Starpības radušās noapaļošanas rezultātā.
      
         (5)  Šajās summās nav ņemti vērā par parādiem uzkrātie procenti.